Intézményvezetői beszámoló kiegészítése
Tanköteles gyermekek ellátására vonatkozó adatok 5 évre visszamenőleg:
	Nevelési év
	A 6. életévet augusztus 31-ig betöltő gyermekek:
	Szakvélemény alapján elérte az iskolába lépéshez szükséges szintet:
	További egy év óvodai nevelésre javasolt:

	2015/2016
	32 fő
	19 fő
	13 fő

	2016/2017
	37 fő
	25 fő
	12 fő

	2017/2018
	29 fő
	23 fő
	6 fő

	2018/2019
	28 fő
	21 fő
	7 fő

	2019/2020
	33 fő
	26 fő
	7 fő



A mellékelt táblázat adatai jól tükrözik a visszatartott gyermekek számának létszám arányához viszonyított folyamatos csökkenését. 
Országos kimutatást a tankötelezettség alól felmentett gyermekek számára vonatkozóan nem találtam az Oktatási Hivatal honlapján. Csupán annyi információt találtam, hogy mintegy 10 ezer szülő nyújtott be kérelmet 2020. január 31-ig és a többségét jóváhagyták.
Bölcsőde-óvoda átmenet
A bölcsődében 14 óvodaköteles korú gyermek volt a 2019/2020-es nevelési évben. Két szülő kért és kapott felmentést a Járási Hivataltól, egy szülő kérelme (mivel augusztusban kérte) még folyamatban van. Egy kisgyermek Nagykanizsán kezdte meg az óvodát.
A visszatartás okai: a gyermekek testi és szellemi fejlődése az óvodai nevelésben való részvételre még nem alkalmas, melyet orvosi igazolás támaszt alá. 
Valamennyi visszatartott kisgyermek nyári születésű, akárcsak az óvodában visszatartottak nagy többsége. 
Az átmenet zökkenőmentesen zajlott. Az óvodapedagógusok és a kisgyermeknevelők az átszoktatás idején napi kapcsolatban voltak, a gyermekekkel kapcsolatos információkat átadták, megbeszélték.

Az idei nevelési évben először került sor a bölcsőde-óvoda közti átmenet tapasztalatainak megbeszélésére az ősz folyamán a kisgyermeknevelők és az óvodapedagógusok között, mely mindenki számára hasznos volt.
Az idei év során is tervezzük, fő témája a szobatisztaságra nevelés lesz.
Zalakaros, 2020. szeptember 7.

